Ne csodálkozz, hogy ezt mondtam neked: Újonnan kell születnetek. Jn 3,7

Rövid mondat, sok mondanivalóval. Már láttuk, hogy oly mértékben más-más közeg a testi és a szellemi terület, hogy az átjárás elképzelhetetlen közöttük.

Isten Szellem és szellemi környezetben él és tevékenykedik. Aki az Ő királyságába akar kerülni, szükséges hogy szellemi legyen.

A testi születés hordozza azokat a tulajdonságokat, amelyek öröklés által kerülnek át egyik generációról a másikra. A legkellemetlenebb örökségünk az Édenben elkövetett bűn, azaz Isten parancsának figyelmen kívül hagyása. Ezzel mindkét ősszülőnk megfertőződött. Miután ez öröklött dolog, csak úgy mentesülhetünk alóla, hogy újra születünk. Nem test szerint, mert az ugyanezt az eredményt hozná, hanem szellem szerint.

Ahhoz tehát, hogy Isten közelében lehessünk, szükséges az újonnan születés. Ezért hangzott el már Nikodémus számára is a fenti mondat. Csak ez a megoldás.  *VGy*